NaiveNeuron/SloPal huggingface dataset:
Grendel, Gábor, podpredseda NR SR (2021-12-02):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nikto. Takže vyhlasujem rozpravu za skončenú. Chce zaujať stanovisko v záverečnom slove pán navrhovateľ? Nie. Pán spravodajca? Takisto nie. Prerušujem rokovanie o tomto bode programu a vyhlasujem krátku dvojminútovú prestávku. (Prestávka.)
Hraško, Igor, poslanec NR SR (2012-09-19):
Ďakujem pekne, pani predsedajúca. Kolega Viskupič už v podstate povedal aj to, čo som mal na jazyku, takže jedná sa o to, že na Úrade pre Slovákov žijúcich v zahraničí sa každé volebné obdobie strieda vedenie, vždy tam do funkcie predsedu príde niekto iný, ktorý má trošku iné nariadenia zo svojho vedenia, pokiaľ je tam dosadený. Samozrejme, inak sa potom stavia aj ku politike Slovákov žijúcich v zahraničí. Ja mám dosť kamarátov, ktorí sa nachádzajú mimo Slovenska, a sú Slováci žijúci v zahraničí, buď ktorí sa tam prisťahovali nedávno, alebo ktorí tam žijú odjakživa, prípadne sa tam narodili. Zbieram od nich tieto problémy, ktoré nie všetky boli špecifikované v správe, ale verím v to, že nový predseda úradu sa postaví k nim zodpovedne a skutočne sa bude riešiť táto otázka v prospech Slovákov žijúcich v zahraničí. Takže budeme mu držať palce, no a budeme, samozrejme, jeho činnosť sledovať a prípadne sme mu aj nápomocní k tomu, aby sa táto otázka pohla pozitívnym smerom dopredu. Ďakujem pekne.
Kočiš, Eduard, poslanec NR SR (2022-06-21):
Veľmi pekne ďakujem za slovo, pán predsedajúci. Pán kolega Stančík, vo vašej rozprave zaznelo také klišé alebo taká už rozprávka, ktorá je tuná na pokračovanie: 12 rokov vlády SMER-u, 12 rokov, lebo Fico, 12 rokov, lebo ste neurobili nič. Čiže ja už by som naozaj očakával troška viacej nejakej slušnosti alebo korektnosti, pretože táto vaša smiešna koalícia už tu vládne naozaj dva roky a donekonečna sa vyhovárať na 12 rokov vlády SMER-u mi príde už také minimálne detinské a myslím si, že značnú časť populácie už týmto slovným spojením naozaj nemôžte ani nejakým spôsobom zaujať a už vôbec nie zabaviť. Zneužívanie resp. nadužívanie inštitútu kolúznej väzby, ktorý sa tuná deje za tejto vašej vlády, je naozaj niečo nepredstaviteľné, niečo naozaj choré, niečo naozaj chrapúnske. Myslím si, že tento návrh zákona je úplne o niečom inom, ako bola vaša rozprava, pretože tento návrh zákona naozaj chce upraviť to, aby bol človek, keď naozaj platí stále ešte prezumcia neviny a myslím si, že ešte dlho bude platiť, aby bol naozaj humánnym spôsobom nejako ošetrený v tejto väzbe a nesprávali sa k nemu dotyčné inštitúcie alebo dotyční úradníci alebo dotyční príslušníci Zboru väzenskej a justičnej služby nejako zle alebo nejakým spôsobom inak, ako tomu hovorí alebo to ukladá zákon. Čiže naozaj tá vaša rozprava, keď ste sa do nej prihlásili, mohla byť troška o niečom inom a naozaj sa mohla ad hoc venovať tomuto zákonu, ale naozaj nemala nič spoločné s týmto zákonom, pretože ste tu prezentoval zase len nejakú svoju, svoju myšlienku, na čo máte, samozrejme, právo, ale k tomuto zákonu, ktorý predkladá ministerka spravodlivosti, ste naozaj nepovedal zhola nič.
Baška, Jaroslav, poslanec NR SR (2024-06-26):
Ďakujem veľmi pekne za slovo. Vážený pán predsedajúci, kolegyne, kolegovia, dovoľte mi predniesť návrh na odvolanie predsedu výboru pre regionálny rozvoj Michala Šipoša. To zdôvodnenie je jednoduché. Myslíme si, že predseda výboru zneužil svoju právomoc a dvakrát prerušil rokovanie tohto výboru, aj keď poslanci schválili rokovací poriadok tohto, tohto výboru, kde mal takúto možnosť, ale vždy túto možnosť musel zdôvodniť. A myslíme si, že takýmto spôsobom, keď prerušil dvakrát rokovanie tohto výboru, znemožnil prácu poslancov tohto výboru. A čo je naozaj veľmi zaujímavé, je to, že keď sme chceli zmeniť tento rokovací, rokovací poriadok, tak znova prerušil schôdzu a neumožnil poslancom, členom tohto výboru tento rokovací poriadok, poriadok zmeniť. Myslím si, že svojvoľne zneužil túto svoju právomoc, a preto dávame návrh na jeho odvolanie. Toľko na úvod a potom v rozprave viac. Ďakujem veľmi pekne.
P. Hrušovský, predseda NR SR: (2004-09-21):
(Hlasovanie.) 135 prítomných, 135 za návrh. Návrh sme schválili. Poprosím teraz pána poslanca Jána Mikuša, aby predložil návrh uznesenia k správe o vodnom hospodárstve v Slovenskej republike v roku 2003. Nech sa páči, pán poslanec.
Hort, Milan, podpredseda NR SR (2011-03-23):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Tiborovi Glendovi, aby nás oboznámil s úvodnou spravodajskou informáciou. Pán poslanec, nech sa páči.
Pleštinská, Zita, poslankyňa NR SR (2020-03-20):
Sľubujem. (Potlesk.)
Verešová, Anna, poslankyňa NR SR (2019-05-15):
Ďakujem vám pekne, kolegovia, kolegyne. Chcem povedať, že všetky tieto opatrenia vychádzajú od ľudí. Ja často používam také slovíčko, že načúvajme ľuďom, občanom a rodinám, pretože teda z toho sociálneho poradenstva viem, že načúvať je viac, ako počúvať. Načúvanie znamená takú pozornosť tomu, kto vám niekto; kto vám niečo hovorí. A ja som skutočne tak poctivo načúvala tým mamám a priznám sa, že vo väčšine prípadov to boli študentky medicíny, ktoré sa viaceré v mojom okolí rozhodli mať deti počas, to prvé dieťa počas štúdia medicíny, náročného štúdia, aby teda už potom sa mohli venovať dlhšie obdobie, dlhšie roky takejto náročnej práci, ako práca lekárky je. No a oni naozaj nemali, nemali možnosť získať materské a dostávali pri týchto deťoch počas štúdia rodičovské. Takže to je opatrenie, ktoré som dostala zo života ľudí. A áno, je pravdou, že prešlo veľmi takými aj kritickými oponentskými posudkami a som veľmi rada, že takáto diskusia prebehla, že ja som si mohla sama na sebe vyskúšať, že je dobrý. A chcem povedať, že rodičia potrebujú – a tak nám to vychádza v našej koncepcii rodinnej politiky – daňové zvýhodnenia. To znamená viac peňazí v peňaženke. Podporiť ich bývanie, keď si zakladajú rodiny a všetky možné služby, ktoré potrebujú pri harmonizácii starostlivosti o deti s prácou, ale aj pri opatrovaní, ošetrovaní starého, chorého člena rodiny alebo zdravotne znevýhodneného dieťatka. Takže je to komplex, je to balík prorodinných a pronatalitných opatrení, ktoré ponúkame.
Zmajkovičová, Renáta, podpredsedníčka NR SR (2013-12-04):
Ďakujem, pani ministerka. Dávam slovo spravodajkyni, ktorú určil navrhnutý gestorský výbor pre zdravotníctvo, poslankyni Emílii Müllerovej. Nech sa páči, pani poslankyňa.
Paška, Pavol, predseda NR SR (2013-03-20):
(Hlasovanie.) 140 prítomných, 62 za, 71 proti, 7 sa zdržalo. Návrh sme neschválili.
Heger, Eduard, poslanec NR SR (2019-12-04):
Ďakujem pekne, pán predsedajúci. Pán kolega Beblavý, dovolím si doplniť, vieme, prečo tu sedíme. Je to súčasťou predvolebného boja medzi stranou SNS a SMER o dôchodcu, o voliča dôchodcu. Vieme, ako vznikol zákon o minimálnych dôchodkoch. Na poslednú chvíľu ako kontra na smerácke zákony, lenže keďže to robili ľudia od zeleného stola, ktorí dôchodkovému systému nerozumejú, tak ho zbabrali. Zabudli vyhodiť slovíčko kvalifikovaný, lebo si neuvedomili, že toto slovíčko spôsobí to, že budú musieť Sociálna poisťovňa počítať manuálne, pretože naše systémy, hoci stoja milióny eur, ešte stále to nevedia nahodiť. Takže toto by spôsobilo, že od 1. 1. by dôchodcovia nemali minimálny dôchodok, lebo Sociálna poisťovňa to fyzicky neni schopná urobiť. A tak musela prísť táto skrátená, teda toto skrátené legislatívne legislatívne konanie, aby sa zachránila veľká hanba Slovenskej národnej strany, ktorá zaútočila na voliča dôchodcu, ktorého si drží a chová SMER. Takže toto je dôvod, prečo tu sedíme. A uvidíte, keď budeme v prvom čítaní a v druhom čítaní, aké pozmeňujúce návrhy prídu, pretože idú naprávať toto babráctvo. Ale ešte tam ostáva druhé babráctvo a som zvedavý teda, či sa opraví aj to v tom druhom čítaní, ale o tom budeme hovoriť pri samotnom zákone. Takže túto hanbu si chcú zakryť týmto skráteným legislatívnym konaním, ale kto trošku to sleduje, vidí, že to je naozaj jednak predvolebná korupcia na voliča dôchodcu a po druhé hanba, babráctvo, ktoré vyšlo opäť z rúk strany SNS. Videli sme to naposledy pri babráctve, zákone daní z obchodných reťazcov, tzv. dani z jedla, nakoniec to museli rušiť. Dúfam, že toto rušiť nebudú, lebo tí dôchodci naozaj žijú, žijú z minimálnych peňazí, hoci ten systém by bolo treba úplne prekopať, aby bol kvalitný a aby bol, by som povedal, zodpovedný a spravodlivý, lebo to, čo tu predvádzajú, je naozaj babráctvo. Ďakujem.
Mego, Jaroslav, poslanec NR SR (2024-04-16):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 7. júna 2024 a v gestorskom výbore do 10. júna 2024.
Š. Kužma, poslanec: (2008-05-15):
Keď sme na to upozorňovali, boli sme obviňovaní z demagógie, bolo nám všeličo hovorené, ale ukazuje sa, že to skutočne takto dopadne. Ja si myslím, že veľmi radikálne personálne zmeny, ktoré boli robené na ministerstve sociálnych vecí, sú tým dôvodom, že nevieme implementovať tieto peniaze. Čo sa týka nového obdobia, má tiež pravdu. Pôvodné vyhlásenia na čerpanie fondov boli, tých nových, bol marec 2007. Potom sa opravovalo, že to bude október 2007, potom marec 2008. Dnes sme v máji, v podstate skoro nie je vyčerpaná ani koruna, viac-menej, a z väčšiny fondov, som presvedčený, že ani v tomto roku do konca roka reálne ani koruna vyčerpaná nebude. A to už vlastne sú za nami dva roky nového obdobia. Takže skutočne by mali veľmi, veľmi zintenzívniť prácu na našich ministerstvách, aby sme neprichádzali o tieto peniaze. Ďakujem.
Grendel, Gábor, podpredseda NR SR (2021-10-05):
S faktickou poznámkou, pani poslankyňa Anna Záborská.
Sulík, Richard, poslanec NR SR (2012-07-26):
Ďakujem.
Štefunko, Ivan, poslanec NR SR (2024-01-08):
Ďakujem veľmi pekne, pán predsedajúci. Priznám sa, Veronika, že si ma pobavila tým, že si spomenula vlastne význam slova našich ľudí, a teda ako kebyže z koho, z čoho to vzniklo. A táto garnitúra vlastne smerákov už vlastne strašne veľa termínov dala do našej reči, že vlastne naši ľudia, aký to má iný význam. Hej? Si to vieme predstaviť, že to nie je len, že niekto, kto je blízko nám, ale je to taký náš človek, ktorý používa nejakú špeciálnu ochranu. Pamätáte si aj vy ako výrazy doba kešu, znova pán, pán minister Kaliňák, to introduceoval do toho, do toho, do tej našej krásnej slovenčiny. A myslím, že vlastne SMER a HLAS a ďalšia partia je na dobrej ceste zmeniť význam slova nevyhnutnosť. To znamená, že vlastne hovoríme si, že je nevyhnutné urobiť niečo v skrátenom legislatívnom konaní, ale proste, že stále som nepočul, a stále to hovorím, že kde je ten dôvod. Fakt, akože ste tu traja ľu... štyria ľudia z opozície, čo poč... teda z koalície, čo počúvate, a ja normálne, ja som sa aj pri tej cigarete, aj v tom bufete, aj na chodbe snažil vlastne nájsť (povedané so smiechom) ten, ten dôvod. Ako keby vieme troška ako neformálne dôvody, hej, že už tá koalícia by sa trošičku aj, aj rozpadla možno o tie dva-tri týždne a možno tí esenesáci by už nepočúvali a tak ďalej. To, to chápem. Ale tak proste dajte to na stôl, povedzte to verejnosti. My budeme chápať tú politickú realitu, len viete, píše sa tu trošku aj história – a tá nevyhnutnosť – a to, význam toho slova sa tu postupne mení.
Milanová, Natália, poslankyňa NR SR (2019-02-06):
Chcela by som sa vrátiť k tomu logu opäť. Áno, je to v podstate ochranná známka a jedna z vecí, prečo ten zväz to urobil, bolo aj to, že môže teraz tie dresy predávať a získavať z toho financie napríklad na zabezpečenie výstroje pre mladých hokejistov, resp. začínajúcu mladú generáciu. Bolo jasné, že tá modifikácia, pokiaľ sa teda bude dotýkať štátneho znaku, určite bude citlivá, ale pokiaľ sa vyjadrili samotní hokejisti, ktorí naozaj tento znak na hrudi budú nosiť a budú v ňom reprezentovať, že aj tie zdvihnuté hokejky v nich evokujú čosi ako motív víťazstva, tak neviem, že či to nehovorí aj úplne za všetko, že či sme my tí oprávnení, ktorí sa k tomu majú až tak detailne vyjadrovať. No a čo sa týka nášho guruho, vedela som, že to tu príde. Ale je to vec, ktorá sa týka Igora Matoviča, má svoj spôsob boja za spravodlivosť a ten mu predsa nebudeme upierať. Ďakujem.
Hrnčiar, Andrej, podpredseda NR SR (2017-04-07):
Pán poslanec Tomáš.
J. Mikolaj, podpredseda vlády a minister školstva SR: (2007-02-08):
Ďalej umožníme vysokým školám spoplatnenie tzv. externej formy štúdia, čím sa zlepší ich možnosť získavania prostriedkov v rámci viaczdrojového financovania. Rozmýšľame alebo v novele bude navrhnutý určitý systém ekonomickej podpory napríklad formou rôznych štipendií podnikových alebo grantov, alebo niektorých nových foriem, ako sú excelentné pracoviská, poprípade, je to síce v angličtine, ale volá sa to tak spin-off pracovísk. Ďalej navrhneme zrovnoprávniť podmienky vzniku a pôsobenia súkromných a verejných vysokých škôl tak, aby boli pravidlá pre ich vznik rovnaké a ďalej navrhujeme zlepšiť práva akademickej obce na súkromných vysokých školách tak, aby sa tieto práva priblížili právam akademickej obce verejných vysokých škôl. Ďakujem, pán podpredseda.
Puci, Róbert, poslanec NR SR (2018-09-11):
Ďakujem pekne. Vážený pán predsedajúci, pán podpredseda, kolegovia poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona o dohľade nad dodržiavaním povinnosti pri štítkovaní energeticky významných výrobkov a o zmene zákona č. 147/2001 Z. z. o reklame a o zmene a doplnení niektorých zákonov v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu v Národnej rade Slovenskej republiky v prvom čítaní. Pán predsedajúci, otvorte, prosím, rozpravu.
Danko, Andrej, predseda NR SR (2019-06-25):
Pani poslankyňa Grausová. Pripraví sa poslankyňa Kaščáková.
Laššáková, Jana, podpredsedníčka NR SR (2012-10-18):
Na vystúpenie pána poslanca nie je reakcia s faktickou poznámkou. Nech sa páči, ďalší vystupujúci v rozprave pán poslanec Krajcer.
Paška, Pavol, predseda NR SR (2013-02-14):
Dámy a páni, poprosím vás, aby ste zaujali svoje miesta. Budeme hlasovať o ostatnom prerokovanom bode z programu 14. schôdze. Poprosím pána poslanca Gašparoviča, aby uviedol v druhom čítaní hlasovanie o návrhu poslanca Škripeka na vydanie zákona č. 445, ktorým sa upravujú podmienky predaja a rozširovania tlače. Je to tlač 252. Nech sa páči, pán spravodajca.
Grendel, Gábor, podpredseda NR SR (2020-04-23):
Posledná faktická poznámka. Musím upozorniť pána poslanca Krajčíra, že sa prihlásil po tom, ako som ukončil možnosť prihlásiť sa s faktickými. Takže posledná faktická poznámka, pani poslankyňa Hajšelová.
Tóth, Vojtech, poslanec NR SR (2023-02-02):
Ďakujem. Vážený pán predsedajúci, predkladám spoločnú správu výborov Národnej rady Slovenskej republiky... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2019-01-31):
Pani poslankyňa Červeňáková a jej otázka, a to na ministerku zdravotníctva Andreu Kalavskú: „Aké plánujete riešenie v nedostatku pôrodných asistentiek? Osemdesiat absolventiek ročne je málo.“ Nech sa páči, pani ministerka.
Brixi, Otto, poslanec NR SR (2015-11-13):
Dajte, prosím, hlasovať o návrhu zákona ako o celku.
M. Číž, podpredseda NR SR: (2008-01-30):
Vážení páni poslanci, je 19.01 hodín. Pýtam sa, či dokončíme faktické alebo ukončíme dnešné rokovanie? Áno, tak slovo má pán poslanec Kužma. Zapnite, prosím, pána poslanca Kužmu. Kartu musíte mať, pán poslanec, zastrčenú. Chvíľku to strpíme. Už karta je na správnom mieste. Ešte raz keby ste ju zasunuli, pán poslanec, razantnejšie. Už vám ide svetlo, pán poslanec. Vidím vám ho červené. Nech sa páči.
Glváč, Martin, podpredseda NR SR (2018-05-29):
Ďalší v rozprave, pán poslanec Kecskés.
Pleštinská, Zita, poslankyňa NR SR (2020-11-05):
Ďakujem pekne. Ďakujem pekne za rozsiahlu vašu odpoveď. A študenti, chcem sa opýtať, že študenti to robia vedome alebo nevedome a potom to vymáhanie vlastne tých peňazí do akého obdobia? Lebo sa stáva, že je to až obdobie päť rokov. Môže študent sa niekde presťahovať a potom sú tie peniaze, nabaľuje sa vlastne, keď je to exekučne vymáhané, takže.
Pčolinská, Adriana, poslankyňa NR SR (2019-05-17):
Ďakujem pekne. V prvom rade vďaka pánu kolegovi Gröhlingovi za postreh. K pani kolegyni Zimenovej ja len toľko, že tak ako ja chápem ten Dohovor o právach dieťaťa, keď som sa teda o tom tu vyjadrovala, je to, že dostupnosť a dostupnosť sa dá chápať rôzne, hej. Keď ja bývam v Ružinove a vyhovuje mi nejaká škôlka a chcem ju mať, ja neviem, chcem, aby moje dieťa ju navštevovalo, ale nepatrím pod ten obvod, tak si vybavujem a snažím sa ho umiestniť tam. Ale myslím si, že k dnešnému dňu neexistuje situácia, ak sa bavíme o dostupnosti vzdelávania, povinného vzdelávania, že dieťa nemôže nastúpiť na povinnú základnú, pre plnenie povinnej základnej školy. Dostupnosť ja chápem, že niekde v Afrike proste nie sú školy, nie sú zriadenia, čiže to sú podľa mňa dve odlišné veci a v zásade nemožno povedať, že na Slovensku sú negramotní ľudia, lebo nemáme školy. To je prvá vec. Druhá vec. Dostupnosť vo vzťahu k tomu predškolskému vzdelávaniu ja som myslela to, že poďme sa baviť o tom, aby sme tú predškolskú prípravu, v prípade, že je potrebná, dali pod strechu základnej školy, ale teraz som neriešila to v zásade v mojom príspevku, či tá, ja neviem, predškolská príprava bude na materskej škole, kde ten rodič chce, v mieste bydliska, kde patrí, alebo to dá niekde inde, lebo mu to vyhovuje z xy dôvodov. Čiže toľkoto z moje strany, neviem, či sme sa správne pochopili, ale keď sme hovorili alebo keď som sa ja vyjadrovala o tej dostupnosti, tak som uvažovala v úplne v iných intenciách zjavne ako vy. Ďakujem.
Blanár, Juraj, podpredseda NR SR (2021-10-06):
Pán spravodajca, máte záujem o záverečné slovo? Nech sa páči.
Šimečka, Michal, podpredseda NR SR (2024-04-17):
Ďakujem pekne. Pán poslanec Štefunko.
Danko, Andrej, predseda NR SR (2019-10-22):
S reakciou poslanec Dostál.
Mikloško, Jozef, poslanec NR SR (2015-10-02):
Neviem, či poviem na vždy duchaplné poznámky pána Osuského niečo múdreho, ale plne s ním súhlasím, samozrejme. Treba široké vzdelanie, ale to vzdelanie sa roky získava zo všetkých možných kanálov, ktoré existujú. Samozrejme, ten mozog musí byť na to pripravený, aby to prijímal, a teda nieže v škole sa to učia, celý život sa učíš, stále nasávaš, stále získavaš, čiže celoživotné vzdelávanie je veľmi dôležité. Čiže plne s tebou súhlasím. Trolinka si ty švihnutý, vieš s čím? Že si lekár, že ja mám syna lekára, čo sa aké on musel učiť blbosti, všelijaké naspamäť, toto, hento, všelijaké muskulus, muskulus, hentaké latifundus a neviem čo. (Reakcia z pléna.) Existuje také? V tomto smere memorovanie lekárov je niečo inšie ako napríklad matematikov. Matematik naozaj si jednu myšlienku hneď naplní druhou, štrnásťstranový dôkaz a pomaly ti to napadá a dôjdeš až na tú štrnástu stranu. Keby si mal skočiť rovno na siedmu, tak si stratený. Ďakujem.
Hrušovský, Pavol, podpredseda NR SR (2010-10-21):
Pán poslanec Petrák.
R. Zajac, minister zdravotníctva SR: (2005-09-21):
Chcem povedať, že v zásade sa bavíme na úrovni 36 bez 9 úradov, či majú byť zriadené zákonom, ale majú byť ako detašované pracoviská s kompetenciami krajského úradu. Hovoríme, že 24 až 25 hygienikov dáva informácie odbornej verejnosti. Proti tomu stojí 5,3 milióna občanov, ktorí potrebujú tieto služby, ktorí za tieto služby platia a ktoré neslúžia rozvoju samotných úradov. Preto sme v zákone dali jedinečnú možnosť, aby si práve štátna správa mohla tú druhú novú, tú verejnú činnosť, tú verejnú službu vo forme zriaďovania neziskových organizácií realizovať. Aby sa výkony, ktoré vykoná, povedzme prehliadky, kontrolné vyšetrenia, pri stavebných povoleniach atď., zdroje, ktoré za tieto činnosti vykoná, aby mohli byť použité v jej prospech. Takže ak dovolíte, budem rád, keď tento zákon prejde do druhého čítania. A podal som v úvodnom slove a znova to zopakujem, budem sa snažiť, aby vznikla veľká, široká diskusia 25 hygienikov a verejnosti na pôde parlamentu, menovite na pôde zdravotníckeho výboru, kde si ujasníme, zajtra začíname diskusiu v Rimavskej Sobote či v Rožňave, a budem veľmi rád, keď presvedčíme túto širokú odbornú verejnosť 25 hygienikov, že tento zákon je v ich prospech. Myslím, že ostatné v diskusiách k zákonu. Ďakujem.
M. Číž, podpredseda NR SR: (2007-03-23):
(Hlasovanie.) Prítomných 130 poslancov, za návrh 129 poslancov, proti 1 poslanec. Tento návrh sme schválili.
J. Vaľová, poslankyňa: (2009-12-02):
Neprijímame tento zákon v čase krízy, ale upravujeme aplikačnú prax. A ja by som chcela povedať, že doslova také táraniny, ktoré tu sú a ktoré sa dotýkajú aj premiéra Roberta Fica, ohľadom textilného priemyslu, sú skutočne táraniny, pretože textilný priemysel je momentálne na celom svete v recesii a v kríze. A nie je to absolútne tým, že by na Slovensku platil, ako ste predtým hovorili, Zákonník práce, ktorý, ako vieme dnes, keď ste strašili podnikateľov, čo všetko tu vznikne, podnikateľom vôbec nerobí problémy. A nie je to absolútne tým, že Slovensko prijalo kolektívne zmluvy vyššieho stupňa. Jednu vec by som chcela povedať. My nemáme záujem absolútne likvidovať podnikateľov, pretože opatreniami, ktoré prišli v kríze, sa im snažíme pomôcť. Ale, preboha, my sa predsa nemôžeme vracať do obdobia feudalizmu, keď si celý svet váži pracovnú silu a my tú pracovnú silu necháme pracovať v takýchto podmienkach, ako to bolo kedysi. Odpovedzte mi, vážení kolegovia: Na ktorý malý podnik sa vzťahuje kolektívna zmluva vyššieho stupňa? Ani na jeden. Povedzme si, nebudem opakovať, čo pani ministerka povedala, že jednoznačne kolektívna zmluva vyššieho stupňa sa nemôže vzťahovať na podnik, ktorý má problémy v podnikaní, pretože inak by to bolo likvidačné. Ale vzťahuje sa na podniky, ktoré vykazujú vysoký zisk a ktoré by mali dať svojim zamestnancom rovnaké benefity, ako je to v Bratislavskom kraji, ak podnikajú v jednom odvetví, také isté benefity a mzdu, ak podnikajú na východnom Slovensku. A posledná vec, ktorú by som chcela povedať. Viete, nebudem menovať firmy, ale existuje  taká súťaž, a to zamestnávateľ ústretový zamestnancovi. A keď sa pozriete, uvidíte, že na tejto súťaži sa oceňujú firmy, pričom americké firmy, ktoré vstúpili na náš trh, majú také sociálne benefity, že platia dokonca materské škôlky svojim zamestnancom a majú omnoho väčšie benefity, aké my určujeme v kolektívnych zmluvách vyššieho stupňa. Takže si myslím, že ak firma má na to v rovnakom odvetví a jedna firma bude sociálne pomáhať týmto zamestnancom a druhá firma nebude sociálne pomáhať a nebude mať rovnaké podmienky, tak skutočne vzniká dumping a tá druhá firma vyrába oveľa lacnejšie. Takže vôbec nikoho do toho nenútime. Ak niekto na to nemá a ak skutočne tripartita posúdi podmienky tak, že táto firma nemá na to, aby išla do rozšírenia vyššej hry kolektívnej  zmluvy, tak sa to nestane. Tak, prosím vás pekne, nepripisujte krízu našim zákonom, pretože kríza tu vznikla celosvetovo a textilný priemysel je skutočne v recesii a neurobil to ani premiér, ani my, a nechajte ľudí, aby dôstojne mohli pracovať, aby sme im dôstojne tieto podmienky pripravili, a to určite nie na úkor zamestnávateľov, ktorých si vážime a ktorým poskytujeme také podmienky, aby teda sme im pomohli v tejto kríze. Ďakujem.
Mažgút, Ján, poslanec NR SR (2024-02-15):
Ďakujem pekne, pán predseda. Poprosím vás, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2004-01-22):
Otváram všeobecnú rozpravu o tomto bode programu. Pýtam sa, či sa hlási niekto ústne do rozpravy. Konštatujem, že pán poslanec Šulaj. Končím možnosť sa prihlásiť ústne do rozpravy. Pán poslanec, nech sa páči, máte slovo.
Laššáková, Jana, podpredsedníčka NR SR (2013-05-29):
Pán poslanec Blanár, nech sa páči.
Zemanová, Anna, poslankyňa NR SR (2016-11-25):
Ďakujem pekne za slovo. Ja som veľmi rada, že rozprava o štátnom rozpočte končí práve s témou ministerstva životného prostredia. Je to veľmi dobré, pretože práve táto kapitola je asi jednou najmenej, resp. najhoršie rozpracovanou kapitolou v štátnom rozpočte. Možno pán minister odpovie aspoň teraz, keďže včera nereagoval na môj 43-minútový príspevok na žiadnu poznámku v ňom, že ako je zapracované v štátnom rozpočte, práve záväzky, ktoré boli prijaté Parížskou dohodou. Ako sú zapracované v rozpočte úlohy vyplývajúce zo starostlivosti o krajinu, o environmentálnu výchovu a vzdelávanie a tie ďalšie uznesenia vlády, ktoré v počte viac ako dvanásť nie sú zapracované v rozpočte ministerstva životného prostredia. Potom sa vlastne prijímajú rozhodnutia, ktoré naozaj sú nekoncepčné, ktoré sú škodlivé pre našu krajinu, ktoré sú škodlivé pre stabilitu a trvalo udržateľný rozvoj Slovenska. To sú všetko dlhy, ktoré v konečnom dôsledku budeme musieť raz sanovať, sú to dlhy na životnom prostredí, ktoré dnes nikto nechce vidieť, ale ktoré my tuná dnes svojím nesprávnym konaním, a týka sa to aj rozpočtovaním, páchame.
Jurinová, Erika, podpredsedníčka NR SR (2013-09-24):
Páni poslanci, prosím vás, kľud, nechajte rozprávať.
D. Čaplovič, poslanec: (2004-12-02):
Hrajú sa na jazykovedcov, chcú hlasovaním v parlamente meniť zákonitosti fungovania slovenského jazyka. Tento prístup sa stáva doslovne v tomto prípade svetovou raritou. Stále neviem, prečo predkladajú poslanci takýto iniciatívny návrh na zmenu písania ženského priezviska v slovenčine. Kladiem si otázku, priviedol ich k tomu azda hlbší jazykovohistorický výskum? Veď ani legislatíva Európskej únie niečo podobné nežiada. Z čoho vyplýva ich preochotná zákonodarná iniciatíva? Veď nijaké podobné politické zásahy do základných zákonitostí fungovania jazyka sa nekonajú ani v starých, ani v nových štátoch Európskej únie. Nech mi uvedú jeden konkrétny príklad. Mali by si všimnúť naši iniciatívni poslanci písanie ruských mien napríklad lotyšských športovcov. Ctené dámy, vážení páni, z uvedeného dôvodu predkladám tento procedurálny návrh v zmysle rokovacieho poriadku Národnej rady Slovenskej republiky § 73 ods. 3 písm. b) v tom, aby Národná rada Slovenskej republiky nepokračovala v rokovaní o návrhu tohto zákona. Ďakujem vám za pozornosť.
Pellegrini, Peter, predseda NR SR (2015-04-17):
Vážené panie poslankyne, vážení páni poslanci, dovoľte, aby som vás informoval o mojom návrhu, ako postupovať ďalej dnes a budúci týždeň. Navrhujem, aby sme dnes rokovali tak, ako štandardne rokujeme do 14.00 hodiny s tým, že dnes sa o žiadnom z prerokovaných bodov v prípade, že by nejaký prerokovaný bol, hlasovať nebude. Zároveň navrhujem, aby sme v utorok začali o 9.00 hodine s tým, že budeme pokračovať v rokovaní o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 513 Obchodný zákonník, tlač 1489. Je všeobecný súhlas s takýmto návrhom? (Súhlasná reakcia z pléna.) Ďakujem vám veľmi pekne. Takže dnes rokujeme do 14.00 hodiny o aktuálnom bode programu. Dnes sa o žiadnom z prerokovaných, prípadne prerokovaných bodov hlasovať nebude a stretneme sa v utorok o deviatej, kedy budeme pokračovať v rozprave otvoreného návrhu na skrátené legislatívne konanie. Ďakujem veľmi pekne. Budeme pokračovať v prerokovávaní bodu. Vyhlasujem krátku päťminútovú prestávku a po nej budeme pokračovať vystúpením pána poslanca Blahu. (Prestávka.) (Po prestávke.)
I. Mikloš, podpredseda vlády a minister financií SR: (2004-10-28):
Vážený pán predseda, vážené pani poslankyne, vážení páni poslanci, vážená pani poslankyňa Mušková, je to vlastne otázka na tú istú tému, na ktorú odpovedal pán minister Kaník. Pán minister hovoril o tom, ako to bolo doteraz s financovaním podpory rodiny a príspevku na dieťa a ja by som povedal aj to, aké čísla sa navrhujú v návrhu verejných rozpočtov na roky 2005 - 2007, ak dovolíte. Finančné prostriedky na štátnu sociálnu dávku príspevok pri narodení dieťaťa sa rozpočtujú v rámci jednorazových a opakovaných výdavkov zameraných na podporu rodiny. V zmysle zákona č. 235/1998 Z. z. sa výška príspevku môže zvýšiť nariadením vlády Slovenskej republiky k 1. 9. kalendárneho roka, pričom  zvýšenie nie je viazané na konkrétny ukazovateľ. Na rok 2005 sa rozpočtujú výdavky zamerané na podporu rodiny v objeme 15,9 mld. korún, čo v porovnaní s rokom 2004 predstavuje zvýšenie o 900 mil. korún pri predpokladanom, a to je dôležité, stabilnom počte detí. Na tie ďalšie roky je to potom 16,5 mld. korún v roku 2006 a 17 mld. korún v roku 2007. Kvantifikácia navrhovaných výdavkových limitov na vyššie uvedený bod programu na obdobie 2005 – 2007 umožňuje každoročnú valorizáciu príspevkov vo výške inflácie tak, aby bola zachovaná ich reálna hodnota. Nariadením vlády č. 484 z augusta tohto roka sme schválili od 1. 9. zvýšenie príspevku pri narodení dieťaťa zo 4 000  na 4 320  korún, teda nad očakávanou úrovňou inflácie tohto roka, teda došlo aj k miernemu reálnemu zvýšeniu tohto príspevku. Súčasne sme schválili valorizáciu všetkých príspevkov a dávok určených na podporu rodiny. Pri zohľadnení ďalších opatrení smerujúcich na podporu rodiny, a to tiež treba vidieť, že tento príspevok je len jedným z opatrení, pretože došlo k zavedeniu daňového bonusu, došlo k zníženiu sadzby na dôchodkové poistenie pre jedného z rodičov na každé nezaopatrené dieťa, došlo k tomu, že sa zaviedol vlastne odvodový bonus týmto. Celkový limit výdavkov podpory rodiny na rok 2005 je v sume 22,7 mld. korún a predstavuje medziročný nárast o 6,1 % v absolútnom vyjadrení o 1,3 mld. korún, pričom budúcoročná inflácia predpokladaná je 3 % až 3,3 % a 6,1-percentný nárast týchto prostriedkov. Na rok 2006 by to malo byť potom 23,7 mld. korún a na rok 2007 24,4 mld. korún na podporu rodiny. Skončil som, pán predseda.
Danko, Andrej, podpredseda NR SR (2023-12-15):
Poslankyňa Gažovičová.
Laššáková, Jana, podpredsedníčka NR SR (2013-06-18):
S reakciou pán poslanec Lipšic, nech sa páči.
Ľ. Kaník, minister práce, sociálnych vecí a rodiny SR: (2003-09-18):
Rozpočet na rok 2003 pre Košický samosprávny kraj bol robený a navýšený v auguste 2003 rovnakou metodikou ako pre ostatné samosprávne kraje. Navýšenie rozpočtu v auguste pre VÚC Košice predstavuje finančnú čiastku 13 mil. 379 000 korún. Samosprávne kraje začali s realizáciou racionalizačných opatrení, ktoré sa určite odzrkadlia v znížení potreby finančných prostriedkov. Ministerstvo školstva bude preto situáciu monitorovať a zároveň operatívne riešiť najzávažnejšie problémy. Ďakujem, to je všetko.
Ferenčák, Ján, poslanec NR SR (2020-04-29):
Ďakujem, pán podpredseda. V prvom rade treba povedať, že poďakovať sa treba za vykonanú prácu a nie za pár viet, ktoré sú tam. A v podstate tak by to malo byť, že človek, keď niečo spraví, tak má byť pochválený a nie to, že keď má, chce a má ambíciu. Lebo je to pekné, ale nič to nebude znamenať. Treba si povedať, že možno je tu strašne veľa ambícií aj v tomto programovom, aj čo sa týka poľnohospodárstva a veľa vecí je tam, môžem povedať, aj dobrých, ktoré je potrebné vykonať, len musím sa vrátiť, tak ako je to v regionálnom rozvoji alebo pri racionalizácii verejnej správy, tak aj tuná, je tu všetko. To znamená, vrátim sa znova ku kolegom, ak chceme mať poľnohospodárstvo, ktoré je konkurencieschopné, v prvom rade musí byť dodotované tak, ako je to v iných krajinách Európskej únie, lebo ináč títo poľnohospodári, môžte od nich chcieť, čo chcete, v živote nedokážu predať za tie isté peniaze ako títo veľkí výrobcovia. Na druhej strane je tu problém s pôdou, tiež sa púšťate do veľkej, veľkej témy, nedokončené ROEP-ky, vysporiadania pozemkov a tak ďalej a tak ďalej, prenájom štátnej pôdy, máte to tam definované všetko, vidím to tam, len je to z každého rožka všetko. Fandím vám takisto, lebo je to hodne. Treba povedať, že poľnohospodárstvo je základ rozvoja a hlavne hovorím o vidieku, hovorím aj o tých regiónoch, ako sú najmenej rozvinuté a tak ďalej, úzko to súvisí práve s poľnohospodárstvom a so živočíšnou výrobou, bez toho to jednoducho nepôjde. Ale môžem pridať krásny príklad z Kežmarku. Tatranská mliekareň, je to najväčší producent mlieka a dováža mlieko zo západného a stredného Slovenska, nie z okresu Kežmarok. Je tam len možno 10 % mlieka, čo spotrebuje, vyrobený v okrese. Takže treba sa zamyslieť nad takýmito fungovaniami a vzťahmi a možno tam podporiť ten vzťah producent a výrobca a ísť možno malými krokmi, ale sa posunieme podstatne ďalej ako veľkými vyhláseniami. Ďakujem
B. Bugár, podpredseda NR SR: (2004-09-09):
(Hlasovanie.) Prítomných je 130 poslancov, za 85, proti 14, zdržali sa 29, nehlasovali 2. Konštatujem, že tento návrh bol prijatý. Nech sa páči.
B. Bugár, podpredseda NR SR: (2002-12-12):
Ďakujem pekne. Takže žiadam všetkých ministrov, ktorí sa nachádzajú v budove Národnej rady, aby sa vrátili do rokovacieho priestoru, aj poslancov, ktorí prípadne chcú interpelovať. Na úvod chcem pripomenúť, že podľa § 129 ods. 4 zákona o rokovacom poriadku ústne prednesenie interpelácie nezbavuje poslanca povinnosti... Pán poslanec, nedá sa takto viesť. Ja viem, že vy máte problém, ale keď tu budete nahlas protestovať, aj ja budem mať problém, a to už budeme dvaja. Takže znovu chcem pripomenúť, že podľa § 129 ods. 4 zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Upozorňujem, že prepis záznamu interpelácie Kanceláriou Národnej rady nenahrádza povinnosť poslanca doručiť písomné znenie ústne prednesenej interpelácie predsedovi Národnej rady. V tejto súvislosti chcem tiež požiadať poslancov, aby písomné znenie interpelácie doručili predsedovi Národnej rady cez podateľňu Kancelárie Národnej rady. Pýtam sa, kto sa hlási  interpeláciami do tohto bodu? Pán poslanec Hopta ako jediný. Končím možnosť sa prihlásiť do tohto bodu ústne. Pán poslanec, nech sa páči, samozrejme, z rečníckeho pultu sa interpeluje, a prosím vás, aby ste si upravili mikrofón, lebo nejaký šikovný vám  obrátil mikrofón na druhú stranu. I. Hopta, poslanec: Vážený pán predsedajúci, vážení členovia vlády, vážené kolegyne, vážení kolegovia. Využívam prítomnosť ministra vnútra Slovenskej republiky a chcem sa ho spýtať, čo sa plánuje v kasárňach, kde v súčasnom období sídli záchranná brigáda v meste Humenné, pretože v meste sa množia rozličné informácie o tom, že by tam malo vzniknúť akési azylové stredisko pre utečencov. Podotýkam, že kasárne sa nachádzajú prakticky v centre mesta neďaleko škôl a nemocnice a podobne. Či má ministerstvo vnútra už jasné, čo bude v týchto priestoroch, respektíve, čo bude namiesto tejto záchrannej brigády. Ďakujem za pozornosť.
Lukša, Michal, poslanec NR SR (2015-09-29):
Ďakujem za slovo. Vážená pani predsedajúca, vážený pán minister, kolegyne, kolegovia, dovoľte mi, aby som predniesol pozmeňujúci a doplňujúci návrh skupiny poslancov Národnej rady Slovenskej republiky Michala Lukšu, Jána Podmanického, Juraja Blanára a Mikuláša Krajkoviča k vládnemu návrhu zákona, ktorým sa mení a dopĺňa zákon č. 544/2002 Z. z. o Horskej záchrannej službe v znení neskorších predpisov (tlač 1566). Po prvé. V článku I 2. bod znie: „V § 3 odsek 1 znie: „Horské oblasti na účely tohto zákona sú: a) Belianske Tatry, b) Bukovské vrchy, c) Javorníky, d) Kremnické vrchy, e) Kysucká vrchovina, f) Kysucké Beskydy, g) Malá Fatra, h) Moravsko-sliezske Beskydy, i) Nízke Tatry, j) Pieniny, k) Slovenský raj, l) Stredné Beskydy, m) Veľká Fatra, n) Vysoké Tatry, o) Západné Tatry.“ Účinnosť § 3 ods. 1 písm. b) až f) a h) sa navrhuje od 1. januára 2017, čo sa premietne do ustanovenia upravujúceho účinnosť zákona. Odôvodnenie. Navrhuje sa rozšíriť územnú pôsobnosť Horskej záchrannej služby o ďalšie horské oblasti, a to Bukovské vrchy, Javorníky, Kremnické vrchy, Kysuckú vrchovinu, Kysucké Beskydy a Moravsko-sliezske Beskydy. Ide o horské oblasti na základe konzultácií s niektorými starostami obcí a primátormi miest, ktoré sa nachádzajú v týchto územiach, kde najmä v súvislosti so zvýšeným turistickým ruchom, budovaním lyžiarskych stredísk, cyklotrás, náučných a poznávacích chodníkov je zvýšená úrazovosť, pričom pri poskytovaní pomoci a ochrane života a zdravia mnohokrát v neprístupných terénoch je potrebné zabezpečiť túto pomoc aj prostredníctvom Horskej záchrannej služby. Pritom sa počíta s nasadením príslušníkov Horskej záchrannej služby, ako aj s využitím potenciálu miestnych dobrovoľných horských záchranárov. Účinnosť § 3 ods. 1 písm. b) až f) a h) sa navrhuje od 1. januára 2017, čo sa premietne do ustanovenia upravujúceho účinnosť zákona. Navrhovaným posunom účinnosti príslušných ustanovení sa utvoria nevyhnutné podmienky na plnenie úloh Horskej záchrannej služby aj v novoustanovených horských oblastiach. Rozšírenie horských oblastí o ďalšie horské oblasti totiž nevyhnutne vyžaduje primerané personálne obsadenie, profesionálne aj dobrovoľné, s požadovanou odbornou spôsobilosťou a materiálno-technické vybavenie, teda zvýšené finančné nároky na štátny rozpočet, čo však nemožno zabezpečiť ihneď ku dňu účinnosti navrhovanej právnej úpravy. Taktiež je potrebné utvoriť dostatočný časový priestor na informovanie verejnosti o povinnostiach osôb nachádzajúcich sa v horských oblastiach. Ďakujem, pani predsedajúca, skončil som.
Tankó, Viliam, poslanec NR SR (2024-05-15):
Ďakujem. Dámy a páni, nadviažem na rečníka s pomerne čerstvou informáciou. Strana SNS na čele s ministerkou Šimkovičovou a pánom večným pochybovateľom o existencii gravitácie Machalom chcú zaviesť špeciálne hodiny mediálnej výchovy na školách. Ak by to nebolo tak vážne, je to na smiech. Ľudia šíriaci dezinformácie, komunikujúci konzistentne klamstvá sa chcú dostať do verejných škôl a poskytovať vyvážené informácie o médiách deťom. Takže vyvážené spravodajstvo v novej televízii, v ktorej sa bude vysielať zmes spravodajských relácií z online vysielania TV Slovan. Následne vyvážené informovanie žiakov na školách pánom Machalom o existencii paranormálnych javov a do toho verejné dišputy o neexistencii covidu, plochosti Zeme, židovskom sprisahanectve a zombíkoch od top prispievateľov strany SNS na sociálnych sieťach. Veď sloboda prejavu, každý, kto má iný, opačný názor, má dostať na verejnosti priestor, aby ho vyjadril. Sme v tridsiatych rokoch 20. storočia v Nemecku.
Bugár, Béla, podpredseda NR SR (2019-10-15):
Prezentujme sa a hlasujme. (Hlasovanie.) Prítomných 137, za 79, proti 1, zdržalo sa 56 poslancov, 1 nehlasoval. Konštatujem, že tieto body sme schválili. Ďalej.
B. Bugár, podpredseda NR SR: (2003-09-24):
Takže prerušujem rokovanie o tomto bode programu a budeme pokračovať druhým čítaním o vládnom návrhu zákona o sociálnom poistení . Vládny návrh zákona ste dostali  pred prvým čítaním ako tlač 283, spoločnú správu výborov máte v tlači 283a. Prosím teraz pána  ministra práce, sociálnych vecí a rodiny Ľudovíta Kaníka, aby vládny návrh zákona uviedol. Nech sa páči.
Číž, Miroslav, podpredseda NR SR (2015-10-01):
Ďakujem pekne, teraz vystúpi v rozprave pán poslanec Jurzyca. Ďakujem pekne, takže registrujem, že sa pán poslanec vzdáva práva vystúpiť v rozprave. Vystúpili všetci poslanci, ktorí boli riadne prihlásení do rozpravy, takže mi dovoľte vyhlásiť všeobecnú rozpravu za skončenú. Pán navrhovateľ, chcete vystúpiť so stanoviskom k rozprave? Máte slovo.
Suja, Miroslav, poslanec NR SR (2021-01-12):
Ďakujem za slovo, pán predsedajúci. Pán kolega, marazmus, marazmus je to, čo predvádza Sulík a Matovič. To je marazmus, ak by ste chceli vedieť. Lebo ako povedal Marian, oni si navzájom vykrikujú, kto môže za tie stovky a tisíce mŕtvych. Jeden jednému nadáva, posiela ho kopať hroby, že sa to bude zvážať na nákladných autách. Toto je vaša vláda a toto je to, čo ľudia vidia, ako vládnete a ako bojujete s pandémiou. Nepovedali ste nič k veci, ale, v poriadku, máte na to právo, vo vašom vystúpení môžte si hovoriť, čo chcete, ale skúste nabudúce nekritizovať už za tie rúška niekoho, že má zle nasadené, keď vaši vlastní kolegovia tu boli stokrát prichytení, ako ich nemali vôbec. Potom to tak detsky a smiešne vypadá.
Kollár, Boris, predseda NR SR (2022-12-01):
Hej, v poriadku, potom to odhlasujeme a potom už sa dneska nehlasuje o sedemnástej a môžem zvolať k tomu grémium, aby sme si povedali ten piatok, dobre? S ďalším procedurálnym návrhom pani... (reakcia z pléna). Prosím? (Reakcia z pléna.) Pani poslankyňa Marcinková, nech sa páči.
Halgašová, Jarmila, poslankyňa NR SR (2022-06-28):
Ďakujem pekne. Ja som presvedčená o tom, že môžme riešiť aj právo dedenia, ale v prvom rade je k tomu potrebné urobiť verejnú diskusiu a nemyslím si, že to, že momentálne máme rozdrobené pozemky je problémom dedenia. My sme sa nevysporiadali, myslím tým štát, s vlastníckymi právami od roku 1989. Po vlastne vrátení pozemkov, po znárodnení, takže ja si myslím, že je psou povinnosťou každej jednej vlády riešiť tento problém, a to že to urobili len v dvanástich katastrálnych územiach ma veľmi, veľmi mrzí. Už za tých tridsať rokov sme mohli byť dávno vysporiadaní, a to ak ja by som už takýto vysporiadaný pozemok delila ďalej, je moja osobná vec. Potom si môžem sceľovať pozemky na vlastné, na vlastné náklady. A chcem povedať, že pokiaľ poľnohospodár podniká na prenajatej pôde, tak určite tam nemôže robiť žiadne stavby a nič, nikto mu to nepovolí. Čiže skleníky a obdobné chmeľnice a obdobné zariadenia sú možné vykonávať len na vysporiadaných pozemkoch. Čiže to, s tým kolegom nesúhlasím, že teda on tam investuje a potom mu to niekto zoberie. On tam investovať môže len s tým, že vie, že podniká na prenajatých pozemkoch. To je všetko. Ďakujem.
Beluský, Martin, poslanec NR SR (2021-09-29):
Ďakujem za slovo. Pán poslanec Kremský, vy ste na začiatku svojho prejavu vyjadrili takú nespokojnosť, že tu nie sú viacerí členovia opozície, hlavne teda predkladatelia tohto návrhu, a že si neprišli vypočuť vás ako predsedu hospodárskeho výboru. Ale ja vám chcem, pán poslanec, povedať, že to, že ste predseda výboru, to neznamená, že teraz automaticky máte nejaké vedomosti a skúsenosti a že preto vás musíme si všetci prísť vypočuť, všetci poslanci sme si navzájom rovní bez ohľadu na tie ostatné funkcie. A na druhú stranu, pán poslanec, si myslím, že by bolo úplne zbytočné, keby tu aj boli, pretože rozprávali ste zase len o tej minulosti, o ktorej tu spomínali, o ktorej tu rozprávali vaši kolegovia, ale treba už konečne sa začať venovať tej budúcnosti a ubezpečiť ľudí, že vláda pripraví nejaké kroky, ktoré trošku tú situáciu zmiernia, ale nič ste k tomu nepovedali, tak že vlastne vypočuť si vás bolo úplne zbytočné.
Blaha, Ľuboš, podpredseda NR SR (2024-01-19):
Pani poslankyňa Beáta Jurík.
J. Tkáčová, poslankyňa: (2009-03-11):
Ale, pani Vaľová, opatrenia, ktoré robí vláda, parafrázujem slová pána Fica, bez analýz koncepcie a stratégie, to povedal dnes na obed, a ony presne tak aj účinkujú – nijako. Vaše opatrenia sú neefektívne a môžete sa spokojne opýtať zamestnávateľov, a keď máte záujem, poviem vám to aj ja, pretože môj manžel zamestnáva 35 ľudí. Vaše opatrenia sú totiž systémom ohník, vedro vody, ohník, vedro vody, veľa dymu, veľa kriku, ale horí ďalej. Pani Vaľová, my sme vám v roku 2006 odovzdali prestretý stôl. Hostina sa skončila a vy neviete čo ďalej, ale, nehnevajte sa, účet budete platiť vy. (Potlesk.)
Galbavý, Tomáš, poslanec NR SR (2011-07-07):
Pán predsedajúci, ďakujem za slovo. Ja by som chcel vyriešiť túto dilemu a navrhujem, aby zatiaľ za neprítomných ministrov vlády Ivety Radičovej si zasadli do ministerských lavíc ministri tieňovej vlády Roberta Fica. Zatiaľ. (Potlesk.)
Danko, Andrej, predseda NR SR (2016-04-20):
Ďakujem. Pán poslanec Jozef Mihál.
Grendel, Gábor, podpredseda NR SR (2020-05-13):
Pán poslanec Šefčík.
Grendel, Gábor, podpredseda NR SR (2021-11-03):
Pán poslanec Karahuta.
Števulová, Zuzana, poslankyňa NR SR (2024-09-25):
Pán predsedajúci, v mene štyroch poslaneckých klubov – PS, SaS, KDH a SLOVENSKO – podávam návrh na zaradenie bodu č. parlamentnej tlače 492, čo je návrh na prijatie uznesenia Národnej rady Slovenskej republiky k výrokom poslanca Rudolfa Huliaka na adresu poslankyne Lucie Plavákovej dňa 25. 9. 2024, na program tejto schôdze. Odôvodnenie: Myslíme si, že tieto výroky, a vďaka za vaše slová, ale myslíme si, že tieto výroky boli natoľko zasahujúce do cti poslankyne a boli prednesené vo foyer Národnej rady, že Národná rada Slovenskej republiky by sa ako kolektívny orgán mala týmito výrokmi zaoberať, ospravedlniť sa poslankyni a vyzvať pána Huliaka na ospravedlnenie. Ďakujem. (Potlesk.)
Číž, Miroslav, podpredseda NR SR (2015-05-20):
Ďakujem pekne. Pán poslanec Zajac.
Kvasnička, Marián, poslanec NR SR (2010-10-15):
Vážený predsedajúci, kolegovia, kolegyne, prosím, aby bolo dané hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predmetný návrh zákona v druhom čítaní. Dajte, prosím, hlasovať.
Pellegrini, Peter, predseda NR SR (2015-06-24):
Takisto, prosím, evidujme, že aj pán poslanec Érsek podporil prijatie tohto uznesenia, ale technické zariadenie nezaevidovalo toto jeho hlasovanie. Pán poslanec Droba.
Jurinová, Erika, podpredsedníčka NR SR (2013-09-24):
Ďakujem pekne, pani spravodajkyňa. Otváram rozpravu. Do rozpravy som dostala tri písomné prihlášky. Za klub KDH je prihlásený pán poslanec Alojz Přidal, za klub SDKÚ – DS pán poslanec Jozef Mikuš a ďalej je do rozpravy prihlásený Ivan Štefanec z klubu SDKÚ – DS. Dávam slovo pánovi Přidalovi, ktorý prednesie prejav za klub KDH. Nech sa páči.
P. Paška, predseda NR SR: (2006-10-20):
Takže vás poprosím najprv, aby ste nás oboznámili s výsledkom voľby kandidátov na sudcov Ústavného súdu. Ja potom skonštatujem zvolenie a potom, dobre, druhú voľbu predsedu Správnej rady Ústavu pamäti národa. Nech sa páči.
B. Bugár, podpredseda NR SR: (2005-05-19):
(Hlasovanie.) Prítomných 131 poslancov, za 130, zdržal sa 1. Konštatujem, že sme postúpili návrh zákona do druhého čítania. Nech sa páči, výbory a lehoty.